என்னைப் பற்றி நண்பர் ஒருவர் நேற்று பதிவு எழுதி இருக்கிறார். அந்தப் பதிவுக்கு என்னால் வரிக்கு வரி அல்ல, எழுத்துக்கு எழுத்து (பழிக்குப் பழி, இரத்தத்துக்கு இரத்தம்?) பதில் சொல்ல முடியும். அவரைப் போல தந்திரங்களைக் கையாள முடியும்தான். பதிலும் எழுதுவதில்லை, பதிவும் போடுவதில்லை என முடிவெடுத்து விட்டேன். தனியாக அது குறித்து பிறிதொரு சமயம், அந்தப் பதிவை refer செய்யாமல் எழுத நேரிடலாம்). அப்படி முடிவெடுத்ததுக்கு ஒரு காரணம் உண்டு. கருத்துக்குப் பதிலாக அந்த நண்பர் என்னை முன்னிலைப் படுத்தியதுதான் அது. என் கருத்தின் மீது மட்டும் கோபம் இல்லை. என் கருத்தின் மீது மட்டும் முரண்பாடு இல்லை. என்னோடும் சேர்த்து அந்த நண்பருக்கு எல்லாம் இருப்பதை அறிய முடிந்தது. நான் பதில் சொல்ல நேர்ந்தால் விவாதம், தனிப்பட்ட விரோதங்களையே உருவாக்கும். எனவே இப்போது அமைதியாய் இருக்க முடிவு செய்துவிட்டேன். அதனால் அந்த நண்பர் சொன்னது எல்லாம் உண்மையாகிவிடுமா என்ன?